Israelul afirmă că mai are nevoie de cel puțin 7 luni pentru a încheia războiul din Fâșia Gaza
Războiul dus de Israel în Fâșia Gaza pentru lichidarea grupării islamiste Hamas și care a provocat până în prezent peste 36.000 de morți în rândul palestinienilor va dura cel puțin până anul viitor, a declarat miercuri consilierul israelian pentru securitate națională, Tzachi Hanegbi, care a precizat că armata israeliană nu va „abandona” în niciun caz enclava palestiniană, pentru a împiedica astfel „contrabanda cu arme”, informează Agerpres preluând agenția spaniolă de presă EFE.